په لغمان ولایت کې له یوې پېښځپلې کورنۍ سره د افغانی سرې میاشتې ټولنې له لوری د غذایی موادو مرسته وشوه. نن شنبه د روان ۱۴۴۴ سپوږمیز کال د رمضان المبارک د میاشتې ۱۷ چې د ۱۴۰۲ لمریز کال د وری د میاشتې له ۱۹ مې نېټې سره سمون خوری. د لغمان ولایت علیشنګ ولسوالۍ په قلعټک سیمه کې د افغانی سرې میاشتې ټولنې له لوری له یوې پیښځپلې کورنۍ سره د غذایی موادو مرسته وشوه ، یاده کورنۍ چې تېره شپه یوه نیمه بجه پرې د استوګنځی کوټه راغورځیدلې وه، د کورنۍ اووه تنه غړو په کې خپل ژوند د لاسه ورکړی وو، او یو ماشوم په کې ټپی شوی وو، نن شنبه د لغمان سرې میاشتې نماینده ګۍ رئیس مولوی ولی الله وقار ، او د نماینده ګۍ کارمندانو او د سرې میاشتې رضاکارانو په ملتیا یادې سیمې ته سفر وکړ ، او له زیانمنې شوې کورنۍ سره د غمشریکۍ تر څنګ، د غذایی موادو مرسته هم وکړه، چې په دې مرسته کې ۵۰ کیلو اوړو ،۱۰ کیلو وریژې ،۱۰ لیټره غوړی، او ۱۰ کیلو بوره شامل وو.